
Projekteerimistingimuste määramine
(Tallinna mnt.10a territooriumile ajutise taaravastuvõtu paviljoni püstitamine)

1. ASJAOLUD JA MENETLUSE KÄIK

14.04.2008 a. NARVA INVASPORDI KLUBI ORDO, registrikood 80046016, asukoht Tallinna mnt.10a, Narva linn, keda esindab juhatuse liige härra Leonid Zubov, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tallinna mnt.10a territooriumile ajutise taaravastuvõtu paviljoni püstitamise ehitusprojekti koostamiseks. 
Narva linnas Tallinna mnt.10a asuv kinnistu, katastritunnusega 51101:006:0109, pindalaga 1418 m2, sihtotstarbega tootmismaa, kuulub NARVA INVASPORDI KLUBI-le ORDO vastavalt väljavõttele kinnistusraamatust. 
2. ÕIGUSLIKUD JÄRELDUSED

2.1  Ehitusseaduse §15 lõike 3 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1  Määrata projekteerimistingimused Tallinna mnt.10a territooriumile ajutise taaravastuvõtu paviljoni püstitamise ehitusprojekti koostamiseks järgnevalt:             

	3.1.1  ÜLDANDMED



	3.1.1.1  Tellija

	NARVA INVASPORDI KLUBI ORDO 
Tallinna mnt.10a, 20304 Narva 

	3.1.1.2  Asukoht, algandmed                                         
	Narva linn, Tallinna mnt.10a
Planeeritava paviljoni ehitisalune pind: 45,0 m2
Maakasutuse sihtotstarve: sotsiaalmaa

	3.1.1.3  Projekteerimistingimused on kehtivad 1 aasta alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 14.04.08.a avaldus nr 669/1-12 
      Leonid Zubov - juhatuse liige
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	

	3.2  PROJEKTEERIMISE EESMÄRK




Projekti koostamise eesmärgiks on Tallinna mnt.10a territooriumile ajutise taaravastuvõtu paviljoni püstitamine.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	 3.4 ARHITEKTUURSED JA LINNAEHITUSLIKUD TINGIMUSED


3.4.1   Uute ehitiste arv: 1 (ajutine paviljon).
3.4.2   Arhitektuur: kergehitis.

3.4.3   Ajutise ehitise lubatud ehitisalune pind: kuni 45,0 m2.

3.4.4   Ehitise maksimaalne kõrgus: kuni 3,0 m. 

3.4.5   Piirdetarindid: sandwish-tüüpi seinapaneelid. Vooderdada ehitis vooderdusmaterjaliga.
3.4.6   Fassaadilahendused peavad olema esteetiliselt vaadeldavad kõikidel vaadetel. Esitada vähemalt 2 välisviimistluse lahendust ja 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.7   Esitada nõuded materjalide tugevusele, kestvusele ning pindade kvaliteedile.

3.4.8   Esitada põhielementide paiknemise joonised, lõiked ja põhilised sõlmed. 

3.4.9    Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

3.4.10  Keskkonnakaitsemeetmed, tuleohutusmeetmed ja jäätmekäitlus: lahendada projekti koosseisus.
3.4.11  Asendiplaan: näidata tehnovõrgud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem jne. 
3.4.12  Projekti koosseisus esitada lisaks:   
- situatsiooniskeem,

- karkassi sammaste ning põranda plaanid, 

- ehitise püstlõige,

- materjalide ja põhielementide spetsifikatsioon,

   - paneelidest ehitise vaated ja paneelide spetsifikatsioon, 

- värvivaated koos värvikoodidega,

- avade täitmise plaan,

- akende ja uste eksplikatsioon jne.
	3.5  INSENERTEHNILISED ERITINGIMUSED



Esitada insener-tehniline projektlahendus elektrivarustusele. 
	3.6  KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Krundi omanik.

3.6.3  Tehnovõrkude valdajad.

3.6.4  Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1  Korraldus jõustub teatavaks tegemisest.
4.2  Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

